Babelscape/SREDFM huggingface dataset:
Λούγαρο

Το Λούγαρο ή Σκαθί είναι στρουθιόμορφο πτηνό της οικογενείας των Σπιζιδών, που απαντά και στον ελλαδικό χώρο. Η επιστημονική ονομασία του είδους είναι "Carduelis spinus" και δεν περιλαμβάνει υποείδη.

Το εξαιρετικό κελάηδημά του, καθώς και η ανθεκτικότητά του σε συνθήκες αιχμαλωσίας, τού έχουν κοστίσει ακριβά, διότι είναι από τα πλέον «αγαπημένα» ωδικά πτηνά που ζουν σε κλουβιά, ιδιαίτερα στην Ελλάδα (βλ. Αιχμαλωσία).
BBC Radio Suffolk

Το BBC Radio Suffolk είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 12 Απριλίου του 1990 και εξυπηρετεί την κομητεία Σάφολκ. Τα στούντιο του σταθμού βρίσκονται στο Ραδιομέγαρο του Ίπσουιτς. Ο σταθμός εκπέμπει στους 95.5, στους 95.9, στους 103.6 και στους 104.6 στα FM. Το 2004, ο σταθμός πήρε τον τίτλο του καλύτερου ραδιοφωνικού σταθμού στα βραβεία "Sony Radio Academy Awards".
BBC Three Counties Radio

Το BBC Three Counties Radio είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 24 Ιουνίου του 1985 και εξυπηρετεί τις κομητείες Μπέντφορντσαϊρ, Χέρτφορντσαϊρ και Μπάκιγχαμσαϊρ. Τα στούντιο του σταθμού βρίσκονται στο Λούτον.
Dead Kennedys

Οι Dead Kennedys είναι αμερικάνικο πανκ ροκ συγκρότημα, το οποίο δημιουργήθηκε το 1978 στο Σαν Φρανσίσκο. Αποτέλεσαν έναν από τους πρωτοστάτες του Hardcore Punk, γνωρίζοντας επιτυχία και στις δύο πλευρές του Ατλαντικού.
Το συγκρότημα διαλύθηκε το 1986, έχοντας κυκλοφορήσει τέσσερις δίσκους και επανενώθηκαν δεκαπέντε χρόνια αργότερα χωρίς τον τραγουδιστή Τζέλο Μπιάφρα, ο οποίος βρισκόταν σε δικαστική διαμάχη με τα υπόλοιπα μέλη του σχήματος.
Ουίλιαμ Σίρερ

Ο Ουίλιαμ Σίρερ (William Lawrence Shirer, 1904 - 1993) ήταν Αμερικανός δημοσιογράφος, ιστοριογράφος και συγγραφέας, ιδιαίτερα γνωστός για το έργο του "Η άνοδος και η πτώσις του Γ΄ Ράιχ" (αγγλ. "The Rise and Fall of the Third Reich"), το οποίο υπήρξε σημείο αναφοράς σε πολλά έργα σχετικά με την εποχή στην οποία αναφέρεται για περισσότερα από 50 χρόνια. Αυτόπτης μάρτυρας σε πολλά από τα κρίσιμα γεγονότα στην Ευρώπη της δεκαετίας του 1930, έδωσε ανταποκρίσεις και κράτησε ημερολόγιο των εξελίξεων που οδήγησαν στον Β΄ Παγκόσμιο Πόλεμο και συνέγραψε έργα σχετικά με τη Ναζιστική Γερμανία.

Ο Σίρερ συνέγραψε και αρκετά άλλα έργα εκτός από το προαναφερόμενο, όπως το "Ημερολόγιο του Βερολίνου" ("Berlin Diary"), την "Κατάρρευση της Τρίτης Δημοκρατίας" (1969, αγγλ. "The Collapse of the Third Republic"), στο οποίο εκθέτει τις εμπειρίες που έζησε όταν εργαζόταν στη Γαλλία κατά την περίοδο 1925 - 1933, καθώς και μια τρίτομη αυτοβιογραφία "Ταξίδι στον 20ό Αιώνα, 1976 - 1990" (Twentieth Century Journey (1976 to 1990)),
Coenagrion puella

Το Coenagrion puella είναι λεπτό υδρόβιο έντομο από την τάξη των οδοντογνάθων και την υποτάξη Ζυγόπτερα. Κατατάσσεται στην οικογένεια Coenagrionidae και αναπτύσσεται σε στάσιμα ή αργά ρέοντα γλυκά νερά. Απαντάται σε σχεδόν όλη την Ευρώπη. Το γένος "Coenagrion" εκπροσωπείται στην Ευρώπη με δώδεκα είδη. Στην Ελλάδα εκτός από το "Coenagrion puella" αναφέρονται τα είδη
"Coenagrion ornatum",
"Coenagrion pulchellum",
ενδημικά στην Κρήτη το "Coenagrion ponticum"
και επίσης στην Κρήτη το 
"Coenagrion scitulum", αλλά όχι ενδημικά.

Στο είδος "Coenagrion puella" παρατηρείται μια μεγάλη διαφορά μεταξύ αρσενικών και θηλυκών. Η συμπεριφορά τους κατά την αναπαραγωγή εμφανίζει ορισμένες διαφοροποιήσεις.
Στέφανος ο Πρωτόστεπτος

Ο Στέφανος σε τοιχογραφία στη [[μονή Μιλέσεβα]].

Ο Στέφανος Νεμάνιτς (σερβικά: "Стефан Немањић") ή Στέφανος ο Πρωτόστεπτος (σερβικά: "Стефан Првовенчани", 1166 - 24 Σεπτεμβρίου 1227) ήταν Μεγάλος Πρίγκιπας της Σερβίας από το 1196 και Βασιλιάς της Σερβίας από το 1217 μέχρι το θάνατό του το 1227. Ήταν ο πρώτος βασιλιάς της Ράσκας και με την αναβάθμιση που έκανε το Μεγάλο Ζουπανάτο της Σερβίας σε ρηγάτο/βασίλειο και με την βοήθεια προς τον αδελφό του Αγιο Σάββα για την ίδρυση της Σερβικής Εκκλησίας, θεωρείται ένας από τους σημαντικότερους της δυναστείας των Νεμάνιτς. Έγραψε το έργο "η ζωή του Στέφανου Νεμάνια", μια βιογραφία του πατέρα του.
Χένρι Ουάλας

Ο Χένρι Ουάλας ("Henry Agard Wallace", 7 Οκτωβρίου 1888 – 18 Νοεμβρίου 1965) ήταν ο 33ος αντιπρόεδρος των Ηνωμένων Πολιτειών (1941–1945), Υπουργός Γεωργίας (1933–1940) και Υπουργός Εμπορίου (1945–1946). Στις προεδρικές εκλογές του 1948, ο Ουάλας ήταν ο υποψήφιος του Προοδευτικού Κόμματος για την Προεδρία των ΗΠΑ.
Άγιος Σάββας Β΄ της Σερβίας

Ο Άγιος Σάββας Β΄ της Σερβίας, γεννημένος σαν Πρέντισλαβ Νεμάνια ("σερβικά : Свети Сава II, Предислав Немањић"), (περ. 1200 - 1271 ) ήταν ο τρίτος Αρχιεπίσκοπος της Σερβίας από το 1263 έως το 1271. Κι άγιος της Σερβικής ορθόδοξης εκκλησίας.

Ήταν ο γιος του βασιλιά της Σερβίας Στέφανου Α΄ και της Ευδοκίας, ανιψιός του Αγίου Σάββα.

Πήγε κοντά στον θείο του Σάββα και από πολύ νωρίς έγινε μοναχός και έζησε στην Μονή Χιλανδαρίου στο Άγιο Όρος. Έχει ταξιδέψει για προσκύνημα στους Αγίους τόπους. Μετά την επιστροφή του από την Ιερουσαλήμ, ταξίδεψε μέσα από την επαρχία και περνώντας από την Συρία πήρε μία μικρή μουριά, δενδρύλλιο, και την φύτεψε στην αυλή του μοναστηριού του Πατριαρχείου Πετς.

Πριν από την εκλογή του ως αρχιεπισκόπου το 1263 ήταν επίσκοπος Ζαχλουμίας. Στην εποχή του η έδρα της επισκοπής μεταφέρθηκε στο Ντουμπρόβνικ και στο μοναστήρι των Αγίων Αποστόλων Πέτρου και Παύλου του Λιμ. Ήταν επίσης γνωστός ως διώκτης των αιρετικών.

Πέθανε στις 8 Φεβρουάριου 1271. Τα λείψανά του βρίσκονται στην εκκλησία των Αγίων Αποστόλων στο Πεκς. Η Σερβική ορθόδοξη εκκλησία τον γιορτάζει ως άγιο στις 8 Φεβρουαρίου (21 Φεβρουαρίου με το πολιτικό ημερολόγιο).
Τζόναθαν Χιλ

Ο Τζόναθαν Χιλ (αγγλ. "Jonathan Hill, Baron Hill of Oareford", γεννημένος στις 24 Ιουλίου 1960) είναι Άγγλος πολιτικός του Συντηρητικού Κόμματος. Από τον Ιανουάριο του 2013 έως τον Ιούλιο του 2014 υπήρξε ο Επικεφαλής της Κυβέρνησης στη Βουλή των Λόρδων (αγγλ. "Leader of the House of Lords").

Από τον Νοέμβριο του 2014, ο Χιλ θα αναλάβει θέση Επιτρόπου στην Ευρωπαϊκής Επιτροπής, υπεύθυνος για θέματα Οικονομικής Σταθερότητας, Υπηρεσιών και Κεφαλαιακής Αγοράς.
Ζαχλουμία

μικρογραφία|Χάρτης των μεσαιωνικών κρατιδίων στα Βαλκανικά παράλια της Αδριατικής
Η Ζαχλουμία, αργότερα και Χούμ ("σερβικά : Захумље") είναι ιστορική περιοχή στα παράλια της Αδριατικής θάλασσας που περιελάμβανε εδάφη της σημερινής Βοσνίας και Ερζεγοβίνης και της Δαλματίας. 

Στην περιοχή που ανήκε στην Βυζαντινή Αυτοκρατορία όπου εγκαταστάθηκαν τον 7ο αιώνα σλάβοι και τον 10ο αιώνα αναφέρεται Σερβικό Ζουπανάτο, υποτελές στα μεγαλύτερα Σερβικά πριγκιπάτα.

Ο αρχαιότερος γνωστός ηγεμόνας ήταν ο Μιχαήλο Βισένιτς (910 - 950) που κατέλαβε από τους Βυζαντινούς την πόλη Σίποντο στην χερσόνησο των Απεννίνων.

Αργότερα άλλοι ηγεμόνες αναφέρονται υποτελείς των Νεμάνια o Ζαβίντα και οι γιοί του Τίχομιρ, ο Στρασιμίρ και ο Μίροσλαβ (1168-1171) παντρεμένος με την αδελφή του Μπάνου Κουλίν. Στη συνέχεια ακολουθεί ο Τολίεν Α΄ και ο Τολίεν Β΄ πρίγκηπας της Βόρειας Ζαχλουμίας το 1239. Ο Νίκολα όπου παντρεύτηκε το 1338 την Αικατερίνη Κοτρομάνιτ. Ο Πέταρ την περίοδο 1198-1227, επικεφαλής της πόλης του Σπλιτ(1222-1225). Ακολούθησε ο Αντρία πρίγκιπας της νότιας παράκτιας Ζαχλουμίας (Πριμόριε)το 1250. Στη συνέχεια ο Μπόγδαν από το 1249 έως το 1252, ο οποίος κυβερνούσε μαζί με τον Ράντοσλαβ το 1249. Ο Στεφάν Κονσταντίν όπου ήταν πρίγκιπας της Ζαχλουμίας και διάδοχος του θρόνου της Σερβίας το 1323. ο Ουγλίεσα Μρνιάτσεβιτς απόγονος των σέρβων ηγεμόνων Μρνιάτσεβιτς ήταν πρίγκιπας της Ζαχλουμίας από το 1370 μέχρι το θάνατό του το 1404. Ο Σανταλί Χράνιτς Κοσάτσα πρίγκιπας της Ζαχλουμίας όπου έπειτα έγινε ηγεμόνας της Βοσνίας μέχρι το θάνατό του το 1435. Επόμενος ήταν Στεφάν Κοσάτσα πρίγκιπας Zahumlja μέχρι το θάνατό του το 1466.
Serebro

Οι Serebro (ρωσικά: Серебро) είναι ρωσικό γυναικείο συγκρότημα υπό τη διεύθυνση του Μαξίμ Φαντέγεφ. Οι Serebro έχουν τραγούδια με ρωσικό και αγγλικό στοίχο.
Συνέδριο της Βερόνας

Το Συνέδριο της Βερόνας (ή "Συνέδριον της Βερώνης" κατά τους λόγιους της εποχής του), ήταν μια διπλωματικού επιπέδου συνάντηση των εκπροσώπων της Ιεράς Συμμαχίας κρατών, που διεξήχθη το φθινόπωρο του 1822, με πρωτοβουλία της Αυστρίας στην σημερινή ιταλική πόλη Βερόνα, εξ ου και η ονομασία του.<br> 
Κύριο θέμα του ήταν η επανάσταση που είχε εκδηλωθεί στην Ισπανία (Ισπανικό ζήτημα) και δευτερευόντως το ιταλικό και ελληνικό ζήτημα, δηλαδή η επανάσταση που είχε εκδηλωθεί στην Ιταλία, καθώς και η επανάσταση των Ελλήνων, που είχε ξεκινήσει το προηγούμενο έτος.
Vespa

Η Βέσπα (ιταλικά: Vespa) είναι μία πολύ δημοφιλής μοτοσικλέτα τύπου σκούτερ που κατασκευάζεται από την εταιρεία Piaggio που έχει έδρα την Ποντετέρα της Ιταλίας από το 1946. Έχει γίνει σύμβολο και επίκεντρο της λαϊκής κουλτούρας ως ένα συγκεκριμένο στυλ προσωπικού μεταφορικού μέσου.
BBC Radio Derby

250px|right|thumb|Τα στούντιο του σταθμού

Το BBC Radio Derby είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 29 Απριλίου του 1971 και εξυπηρετεί τις κομητείες Ντέρμπισαϊρ και Στάφορντσάιρ. Ο σταθμός εκπέμπει στους 95.3, στους 96.0 και στους 104.5 στα FM και στους 1116 στα AM. Επίσης, ο σταθμός εκπέμπει μέσω διαδικτύου αλλά και μέσω ψηφιακού ραδιοφώνου.
Νομοκανόνας του Αγίου Σάββα

μικρογραφία
Ο Νομοκανόνας του Αγίου Σάββα, γνωστός στη Σερβία ως Ζακονοπράβιλο (σερβικά : Законоправило) ή Κρμτσίγια (Крмчија), ήταν το πρώτο σύνταγμα της Σερβίας και ο ανώτερος κώδικας της Σερβικής Ορθόδοξης Εκκλησίας, που ολοκληρώθηκε το 1219. Αυτό το νομικό κείμενο ήταν καλά διατυπωμένο. Ο Νομοκανόνας του Αγίου Σάββα ήταν το αστικό δίκαιο και ο βασικός σκοπός του ήταν να οργανώσει τη συνέχεια και τη λειτουργία του Σερβικού Βασιλείου και της Σερβικής Εκκλησίας. Ο Νομοκανόνας είχε 70 κεφάλαια από τα οποία 6 είναι εισαγωγικά, 44 εκκλησιαστικό δίκαιο και κοσμικό δίκαιο τα 20. Ο Νομοκανόνας τονίζει την αρμονική σχέση ανάμεσα στην πνευματική και κοσμική εξουσία.
Σπορτ Μπίλυ

Σπορτ Μπίλυ (αγγλικά Sport Billy) ήταν σειρά κινουμένων σχεδίων παραγωγής του 1979, της Filmation Associates και προβλήθηκε αρχικά στην Δυτική Γερμανία. Στη συνέχεια το 1982 στην Αμερική και στο δίκτυο NBC. Αποτελούνταν από 26 επεισόδια χωρισμένα σε δύο σεζόν που προβλήθηκαν με μεγάλη επιτυχία στην Αγγλία, την Αυστρία, την Ελλάδα, την Τουρκία, την Ιταλία και την Ισπανία.
Ssssh

Ssssh είναι ο τίτλος του τρίτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Αύγουστο του 1969 μέσω της δισκογραφικής εταιρείας "Deram".
Το συγκεκριμένο άλμπουμ σκαρφάλωσε στο # 4 των βρετανικών τσαρτ και έγινε ο πρώτος δίσκος του συγκροτήματος που κατάφερε να μπει στο αμερικάνικο Top-20.
Περιέχει την διασκευή στο "Good Morning Little Schoolgirl" του Sonny Boy Williamson με διαφορετικούς στίχους και ελαφρώς αλλαγμένη την μουσική.
Μάλκολμ Γιανγκ

O Μάλκολμ Γιανγκ ("Malcolm Mitchell Young", 6 Ιανουαρίου 1953 - 18 Νοεμβρίου 2017) ήταν Αυστραλός κιθαρίστας της χαρντ ροκ μουσικής σκηνής, γεννημένος στην Σκωτία, γνωστός ως κιθαρίστας και βασικός συνθέτης των AC/DC από την ίδρυση τους μέχρι σήμερα. Απείχε από το συγκρότημα το 1988 και το 2014 για λόγους υγείας και είναι αδελφός του Άνγκους Γιανγκ.
Στέφανος Ράντοσλαβ

Ο Στέφανος Ράντοσλαβ ("Стефан Радослав", 1192 - μετά το 1235), γνωστός και ως Στέφανος Δούκας, ήταν βασιλιάς της Σερβίας από το 1228 έως το 1234. Στις ελληνικές πηγές αναφέρεται επίσης ως Στέφανος Γ΄ στη διαδοχή των Νεμάνια, και Στέφανος Β΄ στη διαδοχή του βασιλείου της Σερβίας.

Ήταν γιος του Στέφανου του Πρωτόστεπτου από την πρώτη σύζυγό του Ευδοκία Αγγελίνα. παππούδες και γιαγιάδες του ήταν ο Αλέξιος Γ´ Άγγελος βυζαντινός αυτοκράτορας και της Ευφροσύνης Δούκαινας Καματηρά. Αδέλφια του ήταν ο Στέφανος Βλάντισλαβ μετέπειτα βασιλιάς της Σερβίας, ο Σάββας Β΄ αρχιεπίσκοπος Σερβίας και η Κομνηνή αρχόντισσα της Κρούγια και του Ελμπασάν.

Σύμφωνα με το "The Realm of the Slavs" (1601) του Μαύρο Ορμπιν (Mavro Orbin) ο Στέφανος Ράντοσλαβ υπηρέτησε αρχικά ως κυβερνήτης της Ζαχλουμίας κατά τη διάρκεια της βασιλείας του πατέρα του. Σύμφωνα με αυτό ο Στέφανος έγινε ζουπάνος της Ζαχλουμίας όταν ο ηγεμόνας της έγινε ο Αντρέας που ήταν ανήλικος και οι Νεμάνια πέρασαν υπό την εξουσία τους μεγάλο τμήμα της Ζαχλουμίας. Αλλού αναφέρει τον Στέφανο Ράντοσλαβ ως κυβερνήτη του Πριγκιπάτου της Ζέτας. Σε έναν χάρτη που χρονολογείται από το 1222 ή το 1228, ο Ράντοσλαβ εμφανίζεται ως συν-ιδρυτής της μονής Ζίτσα με τον πατέρα του.

Όταν ο πατέρας του πέθανε το 1227 ο Ράντοσλαβος οποίος ήταν ο πρωτότοκος γιος τον έγινε βασιλιάς, στέφθηκε στην μονή της Ζίτσας από τον Αρχιεπίσκοπο Σάββα. Σύμφωνα με τον βιογράφο και μοναχός Θεοδόσιο ο Ράντοσλαβ ήταν ένας καλός κυβερνήτης στην αρχή, αλλά στη συνέχεια και κάτω από την επιρροή της συζύγου του, που ήταν η κόρη του Θεοδώρου της Θεσσαλονίκης και της Ηπείρου (1216-1230). Ο Ράντοσλαβ έχασε τον θρόνο με την υποστήριξη των σέρβων ευγενών προς όφελος του αδελφού του Στέφανου Βλάντισλαβ κι εγκατέλειψε τη χώρα ανάμεσα 1 Σεπτεμβρίου του 1233 και 4 Φεβρουαρίου 1234, δεν ήταν σε θέση να ανακτήσει ξανά το βασίλειο, αλλά τελικά επέστρεψε ως μοναχός. Ο Ράντοσλαβ κατέφυγε στο Ντουμπρόβνικ (1233) με τη σύζυγό του, και υπάρχουν ενδείξεις ότι ο Ράντοσλαβ είχε οργανώσει κάποιες ενέργειες εναντίον του αδελφού του Βλάντισλαβ και ότι πίστευε ότι θα μπορέσει να επιστρέψει στο θρόνο. Για το λόγο αυτό ο Βλάντισλαβ άρχισε να απειλεί τη Ραγκούσα, η οποία στράφηκε στους Βόσνιους Μπάνους για βοήθεια.

Ο Ράντοσλαβ με την βοήθεια του θείου του αρχιεπίσκοπου Σάββα πήρε μοναστικούς όρκους μαζί με την γυναίκα του κι επέστρεψαν στην Σερβία ως μοναχοί. Ο Ράντοσλαβ και η σύζυγος του Άννα αποσύρθηκε σε μοναστήρι, το μοναστικό όνομα του ήταν Ιωάννης. Δεν υπάρχει καμία αναφορά για αυτόν μετά από 1235. Ο χρόνος και οι συνθήκες του θανάτου του είναι άγνωστα.

Ο Ράνροσλαβ ήταν αρχικά παντρεμένος και με τη Θεοδώρα Κομνηνή Δούκαινα, κόρη του Μιχαήλ Α΄ Κομνηνού Δούκα ηγεμόνα της Ηπείρου. Και οι δύο από τις συζύγους του ήταν μέλη της οικογένειας Μελισσηνού. Ο Ράντοσλαβ θα παντρευτεί την Άννα Δούκαινα Αγγελίνα το 1219 ή 1220. Ήταν κόρη του Θεόδωρου Κομνηνού Δούκα και της Μαρίας Πετραλείφαινας. Απο κάποιες πηγές αναφέρεται ότι απέκτησαν ένα παιδί χωρίς άλλα στοιχεία.
Η Δημοκρατία στην Αμερική

Η Δημοκρατία στην Αμερική (γαλλ. "De la démocratie en Amérique") είναι δίτομο έργο (ο πρώτος τόμος εκδόθηκε το 1835 και ο δεύτερος το 1840) του Γάλλου πολιτικού στοχαστή και ιστορικού Αλεξίς ντε Τοκβίλ. Ο αρχικός του τίτλος σημαίνει «περί της Δημοκρατίας στην Αμερική», αλλά η αγγλική, η ελληνική και άλλες μεταφράσεις επέλεξαν το «Η Δημοκρατία στην Αμερική». Στο βιβλίο αυτό ο Τοκβίλ εξετάζει τη δημοκρατική επανάσταση που πιστεύει ότι συνέβη τα περασμένα επτακόσια χρόνια.
Κάστρο της Μυτιλήνης

right|300px|thumb|Οικία των Γατελούζων - "Πύργος της Βασιλοπούλας" - Άνω Κάστρο
right|300px|thumb|Το Κάτω Κάστρο / Οθωμανική οχύρωση - στην περιοχή Επάνω Σκάλας της Μυτιλήνης. 

Το Κάστρο της Μυτιλήνης, επίσης «Φρούριο της Μυτιλήνης», βρίσκεται στην Μυτιλήνη πρωτεύουσα της Λέσβου στο Βορείο Αιγαίο. Διατηρείται σε καλή κατάσταση και είναι ένα από τα μεγαλύτερα κάστρα της Μεσογείου καλύπτοντας μια έκταση 200 στρεμμάτων. Στους αρχαίους χρόνους ενδεχομένως υπήρχε στη θέση αυτή ακρόπολη, της οποίας η μορφή δεν είναι γνωστή σήμερα. Η παλαιότερη επιβεβαιωμένη φάση κατασκευής τοποθετείται στον 6ο αιώνα επί Ιουστινιανού Α´. Η σημερινή μορφή του κάστρου οφείλεται κατά κύριο λόγο στην ανοικοδόμηση του Φραγκίσκου Γατελούζου Α΄ και των διαδόχων του τα χρόνια της ηγεμονίας τους στο νησί (1355-1462) και κυρίως των Οθωμανών στη συνέχεια (1462-1912). Από την Βυζαντινή περίοδο σώζονται μόνο μια μικρή πύλη στη βόρεια πλευρά, το ανατολικό τείχος του κεντρικού περιβόλου και η δεξαμενή (κινστέρνα) στο μεσαίο κάστρο. Από την οθωμανική περίοδο σώζονται χαμάμ, τεκές, μεντρεσές (ιεροσπουδαστήριο), πυριτιδαποθήκη και στρατιωτικό νοσοκομείο/φυλακές. Το κάτω κάστρο κατασκευάστηκε επί των ημερών του σουλτάνου Ιμπραήμ Χαν το 1644 για την καλύτερη οχύρωση του βόρειου λιμένα (Επάνω Σκάλα).
Σύσκεψη των Καλτεζών

Η Σύσκεψη των Καλτεζών είναι μια από τις πρώτες επίσημες διασκέψεις Ελλήνων αξιωματούχων, η οποία αποσκοπούσε στη διοικητική συγκρότηση του επαναστατημένου ελληνικού έθνους και στην ενιαία δράση (πολιτική και στρατιωτική) κατά της Οθωμανικής Αυτοκρατορίας για την αποτίναξη του τουρκικού ζυγού.
Έλαβε χώρα στις 26 Μαΐου του 1821, του πρώτου έτους της ελληνικής επανάστασης, στην ομώνυμη Μονή (επίσημα, Μονή Αγίου Νικολάου), η οποία βρισκόταν κοντά σε ορεινό οικισμό (υψόμ. 680 μ., σήμερα 112 κάτ.) στο νότιο άκρο του νομού Αρκαδίας -πρώην επαρχίας Μαντίνειας, 48 χλμ. δυτικά της Τρίπολης που έφερε επίσης το ίδιο όνομα, Καλτεζές.
Οι εργασίες της σύσκεψης, στην οποία συμμετείχαν αρχιερείς και πρόκριτοι της Πελοποννήσου, κατέληξαν στην έκδοση ψηφίσματος και τη σύσταση της Πελοποννησιακής Γερουσίας.
Στη διάσκεψη μετείχε, ανεπίσημα και ο Θεόδωρος Κολοκοτρώνης ο οποίος δεν δέχθηκε να προσυπογράψει το τελικό κείμενο, την καταστατική πράξη που έφερε τον τίτλο "Πατρίς", καθώς διαφώνησε με τη σύσταση της Γερουσίας, ζητώντας να συγκροτηθεί κυβέρνηση στρατιωτικών ("Γοβέρνο Μιλιτάρε").
BBC Radio Nottingham

Το BBC Radio Nottingham είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 31 Ιανουαρίου του 1968 και εξυπηρετεί την κομητεία Νότινγκαμσαϊρ. Ο σταθμός εκπέμπει στους 95.1, 95.5 και 103.8 στα FM και στους 1584 στα AM. Από τις 30 Απριλίου του 2004, ο σταθμός ξεκίνησε εκπέμπει και μέσω ψηφιακού ραδιοφώνου. Στο διαδίκτυο, ο σταθμός εκπέμπει μέσω της υπηρεσίας RealPlayer. Τα στούντιο του σταθμού βρίσκονται στο Νότινγκαμ.
Αργύρης Θεοδωρόπουλος

Ο Αργύρης Θεοδωρόπουλος (γεννημένος στις 13 Ιανουαρίου του 1981) είναι Έλληνας διεθνής αθλητής της υδατοσφαίρισης. Με την Εθνική ομάδα υδατοσφαίρισης της Ελλάδας, έχει πραγματοποιήσει πολλές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 2004, του 2008 και του 2012.

Ως υδατοσφαιριστής έχει αγώνιστει στους κατά σειρά συλλόγους Α.o.π.Φαλήρου ,Ολυμπιακός σ.φ.π ,Ν.ο.Χίου ,Παναθηναικός α.ο.
O Α.Θεοδωρόπουλος αγωνίζεται στη θέση του περιφερειακού.
Τίχομιλ Βράνιες

Ο Τίχομιλ Βράνιες (γεννημένος στις 10 Νοεμβρίου 1977) είναι Κροάτης πρώην διεθνής αθλητής της υδατοσφαίρισης. Με την Εθνική ομάδα υδατοσφαίρισης της Κροατίας, έχει πραγματοποιήσει αρκετές συμμετοχές. Μάλιστα, έχει συμμετάσχει στους Θερινούς Ολυμπιακούς Αγώνες του 2004 (Αθήνα), στους οποίους η εθνική Κροατίας κατέκτησε τη δέκατη θέση.

Ο Βράνιες αγωνιζόταν στη θέση του περιφερειακού.
Γιώργος Ψύχος

Ο Γιώργος Ψύχος (γεννημένος στις 5 Φεβρουαρίου του 1973) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ν.Ο. Βουλιαγμένης, του Ολυμπιακού και της Εθνικής ομάδας υδατοσφαίρισης της Ελλάδας, με την οποία είχε πραγματοποιήσει αρκετές συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1996 και του 2000.

Σε ατομικό επίπεδο, η μεγαλύτερη στιγμή στην καριέρα του Ψύχου ήταν το 2002 όπου κατέκτησε με τον Ολυμπιακό το Πρωτάθλημα αλλά και το Κύπελλο Ελλάδας, καθώς επίσης και τους δύο ευρωπαϊκούς τίτλους που διεκδίκησε, το Τσάμπιονς Λιγκ αλλά και το Σούπερ Καπ. Έτσι, ο Ολυμπιακός έγινε η πρώτη ομάδα υδατοσφαίρισης στον κόσμο που κατάφερε να κατακτήσει σε μία χρονιά όλους τους τίτλους τους οποίους διεκδίκησε τόσο σε εγχώριο, όσο και σε διεθνές επίπεδο.
Θέμης Χατζής

Ο Θέμης Χατζής (γεννημένος στις 23 Ιουλίου 1972) είναι παλαίμαχος Έλληνας διεθνής αθλητής της υδατοσφαίρισης, ο οποίος αγωνιζόταν στη θέση του περιφερειακού...
Θοδωρής Καλακώνας

Ο Θοδωρής Καλακώνας (γεννημένος στις 28 Οκτωβρίου του 1974) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ολυμπιακού, του Πανιωνίου, του Εθνικού Πειραιως και της Εθνικής ομάδας υδατοσφαίρισης της Ελλάδας, με την οποία είχε πραγματοποιήσει αρκετές συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1996 και του 2004.

Σε ατομικό επίπεδο, η μεγαλύτερη στιγμή στην καριέρα του Καλακώνα ήταν το 2002 όπου κατέκτησε με τον Ολυμπιακό το Πρωτάθλημα αλλά και το Κύπελλο Ελλάδας, καθώς επίσης και τους δύο ευρωπαϊκούς τίτλους που διεκδίκησε, το Τσάμπιονς Λιγκ αλλά και το Σούπερ Καπ. Έτσι, ο Ολυμπιακός έγινε η πρώτη ομάδα υδατοσφαίρισης στον κόσμο που κατάφερε να κατακτήσει σε μία χρονιά όλους τους τίτλους τους οποίους διεκδίκησε τόσο σε εγχώριο, όσο και σε διεθνές επίπεδο.
Πρόεδρος της Λετονίας

Ο Πρόεδρος της Λετονίας είναι επικεφαλής του Κράτους και Αρχηγός των Ενόπλων Δυνάμεων της χώρας.

Η θητεία του είναι τετραετής (πριν το 1997 ήταν τριετής) και το ίδιο πρόσωπο μπορεί να επανεκλεγεί μόνο μια φορά. Αν η θέση χηρεύσει, χρέη Προέδρου εκτελεί ο Πρόεδρος του Λετονικού Κοινοβουλίου. Έτσι, μετά τον θάνατο του Γιάνις Τσάκστε το 1927, ο Πρόεδρος του Κοινοβουλίου Πολ Κάλνινς εκτέλεσε χρέη Προέδρου για σύντομο χρονικό διάστημα μέχρι την εκλογή νέου.
Κυριάκος Γιαννόπουλος

Ο Κυριάκος Γιαννόπουλος (γεννημένος στις 17 Απριλίου του 1959) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής της Γλυφάδας, του Ολυμπιακού και της Εθνικής ομάδας υδατοσφαίρισης της Ελλάδας, με την οποία είχε πραγματοποιήσει δεκάδες συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1980, του 1984, του 1988 και του 1992. Είναι με πρώτος σκόρερ 44 γκολ σε 29 αγώνες στους Ολυμπιακούς αγώνες.
Σπύρος Καπράλος

Ο Σπύρος Καπράλος (γεννημένος στις 15 Απριλίου του 1955) είναι παλαίμαχος Έλληνας διεθνής αθλητής της υδατοσφαίρισης. Είναι Πρόεδρος της Ελληνικής Ολυμπιακής Επιτροπής και διευθύνων σύμβουλος της ναυτιλιακής εταιρείας Star Bulk Carriers.
Μανώλης Μυλωνάκης

Ο Μανώλης Μυλωνάκης (γεννημένος στις 9 Απριλίου του 1985) είναι Έλληνας διεθνής αθλητής της υδατοσφαίρισης. Έχει αγωνιστεί με τις ομάδες των Χανίων, του Εθνικού Πειραιώς, της Βουλιαγμένης, του Ολυμπιακού και της Εθνικής ομάδας υδατοσφαίρισης της Ελλάδας, με την οποία έχει πραγματοποιήσει αρκετές συμμετοχές. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 2008. 

O Mυλωνάκης αγωνίζεται στη θέση του περιφερειακού και έχει καταφέρει να κατακτήσει μέχρι στιγμής στην καριέρα του αρκετά πανελλήνια πρωταθλήματα, Κύπελλα Ελλάδας και 1 champions league.

ΤΙΤΛΟΙ :
-11 πρωταθλήματα Ελλάδος.(1 με τον Εθνικό Πειραιώς, 1 με την Βουλιαγμένη, 9 με τον Ολυμπιακό).
-11 κύπελλα Ελλάδος. (1 με τον Εθνικό Πειραιώς, 1 με την Βουλιαγμένη, 9 με τον Ολυμπιακό).
-1 Ευρωπαϊκό πρωτάθλημα. (Με τον Ολυμπιακό).

-2 Χάλκινα μετάλλια σε παγκόσμιο πρωτάθλημα. (Μόντρεαλ 2005,Καζαν 2015)
Δήμητρα Ασιλιάν

Η Δήμητρα Ασιλιάν (γένν. 10 Ιουλίου 1972) είναι Ελληνίδα διεθνής πρώην αθλήτρια της υδατοσφαίρισης. Με την Εθνική ομάδα μετείχε στους Ολυμπιακούς Αγώνες του 2004 στην Αθήνα, όπου η Ελλάδα κατέκτησε το αργυρό μετάλλιο.

Είχε διατελέσει επίσης στέλεχος στην αποστολή για το Ευρωπαϊκό πρωτάθλημα υδατοσφαίρισης γυναικών του 1999 και την κατάληψη της πέμπτης θέσης.
Ευαγγελία Μωραϊτίδου

Η Ευαγγελία Μωραϊτίδου (γεννημένη στις 26 Μαρτίου του 1975) είναι Ελληνίδα πρώην διεθνής αθλήτρια της υδατοσφαίρισης. Με την Εθνική ομάδα υδατοσφαίρισης Ελλάδας γυναικών, έχει πραγματοποιήσει αρκετές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 2004 που διεξήχθησαν στην Αθήνα, καθώς επίσης και στα παγκόσμια πρωταθλήματα υδατοσφαίρισης γυναικών του 2005 και του 2007.

Στους Ολυμπιακούς Αγώνες της Αθήνας, η ελληνική εθνική ομάδα υδατοσφαίρισης γυναικών κατέκτησε τη δεύτερη θέση και το αργυρό μετάλλιο. Στο παγκόσμιο πρωτάθλημα του 2005, η ελληνική εθνική ομάδα κατέκτησε την πρώτη θέση, ενώ το 2007 την τρίτη θέση.
Στέφανος Ούρος Α΄

Ο Στέφανος Ούρος Α΄ (σερβικά: "Стефан Урош I", 1220 – 1 Μαΐου 1277), γνωστός και ως Στέφανος ο Μέγας, ήταν βασιλιάς της Σερβίας την περίοδο 1243-1276, διαδεχόμενος τον ετεροθαλή αδελφό του Στέφανο Βλάντισλαβ.

Ήταν ο μικρότερος γιος του Στέφανου του Πρωτόστεπτου από την δεύτερη σύζυγο του Άννα Δάνδολο, εγγονή του Ερρίκου Δάνδολου, δόγη της Βενετίας.

Την άνοιξη του 1243 οι Σέρβοι επαναστάτησαν και καθαίρεσαν τον βασιλιά Στέφανο Βλάντισλαβ, αντικαθιστώντας τον με τον μικρότερο αδελφό του Στέφανο Ούρο Α΄. Ο νέος βασιλιάς διατήρησε καλές σχέσεις με τον προκάτοχό του, ο οποίος αναφέρεται σε ορισμένους χάρτες του.

Η βασιλεία του Στέφανου Ούρος Α΄ συνέπεσε με την παρακμή των γειτονικών αντιπάλων της Σερβίας, το Δεσποτάτο της Ηπείρου και τη Βουλγαρία. Αυτό βοήθησε τη Σερβία να γίνει ισχυρή τοπική εξουσία. Ο Στέφανος Ούρος ενθάρρυνε την ταχεία οικονομική ανάπτυξη και τις εμπορικές συναλλαγές με τις Δαλματικές πόλεις Ραγούζα και Κότορ. Σάξονες ανθρακωρύχοι από την Ουγγαρία εισήχθησαν για να εργαστούν και να δουλέψουν στα Σερβικά ορυχεία ασημιού στο Μπρκόβο και στο Ρούντνικ. Στους Σάξονες παραχωρήθηκαν θρησκευτικά και πολιτικά δικαιώματα. Το Νόβο Μπρντο έφτασε να έχει 40.000 κατοίκους, από τις μεγαλύτερες εκείνη την εποχή πόλεις της Ευρώπης.

Το 1252-1253 ενεπλάκη σε πόλεμο με τη Δημοκρατία της Ραγούζας, η οποία συνόρευε με την Ζαχλουμία. Η Ραγούζα συνήψε συμμαχία με τη Βουλγαρία. Σε έναν χάρτη με ημερομηνία 22 Μαΐου 1254 αναφέρεται συμμαχία ανάμεσα στους δυο εμπλεκόμενους. Κατά τη διάρκεια του δεύτερου μισού του 1260 ένας νέος πόλεμος ξέσπασε με την Ραγούζα και υπεγράφη συνθήκη το 1268, τελειώνοντας τον πόλεμο.

Το 1268 ο Στέφανος Ούρος εισέβαλε τις ουγγρικές περιοχές νότια του Δούναβη στην Μάτσβα. Παρά κάποια αρχική επιτυχία, ο Στέφανος Ούρος συνελήφθη από τους Ούγγρους και αναγκάστηκε να αγοράσει την απελευθέρωσή του και να υπογράψει συνθήκη ειρήνης. Ο Στέφανος Ούρος ήρθε σε σύγκρουση με τον γιο του και νόμιμο διάδοχο Στέφανο Ντραγκούτιν: Ο Ουρος είχε πρόθεση να αφήσει διάδοχο τον Μιλούτιν. Ξεκίνησε εμφύλιος πόλεμος όπου ο Στέφανος Ούρος, ηττημένος από τον Ντραγκουτίν παραιτήθηκε από τον θρόνο και αποσύρθηκε μοναχός σε άγνωστη μονή της Ζαχλουμίας, όπου πέθανε μετά 2-3 χρόνια. Τα λείψανά του αργότερα μεταφέρθηκαν στη μονή Σοπότσανι που είχε ιδρύσει ο ίδιος. Κατείχε τιμητικά τον τίτλο του Κράλη της Βουλγαρίας.

Με τη σύζυγό του Έλενα των Ανζού που ήταν πριγκίπισσα ή κόρη του Λατίνου αυτοκράτορα της Κωνσταντινούπολης , είχε τουλάχιστον τρεις γιους και μία κόρη άγνωστου ονόματος:
* Στέφανος Ντραγκούτιν, βασιλιάς της Σερβίας.
* Στέφανος Ούρος Β΄ Μιλούτιν, βασιλιάς της Σερβίας.
* Μπριάτσα.
* κόρη αγνώστου ονόματος.
Αγγελική Καραπατάκη

Η Αγγελική Καραπατάκη (γεννημένη στις 19 Φεβρουαρίου του 1975) είναι Ελληνίδα πρώην διεθνής αθλήτρια της υδατοσφαίρισης. Με την Εθνική ομάδα υδατοσφαίρισης Ελλάδας γυναικών, έχει πραγματοποιήσει αρκετές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 2004 που διεξήχθησαν στην Αθήνα. Στους Ολυμπιακούς Αγώνες της Αθήνας, η ελληνική εθνική ομάδα υδατοσφαίρισης γυναικών κατέκτησε τη δεύτερη θέση.
Άντριγια Κομάντινα

Ο Άντριγια Κομάντινα (γεννημένος το 1977) είναι Κροάτης πρώην διεθνής αθλητής της υδατοσφαίρισης. Με την Εθνική ομάδα υδατοσφαίρισης της Κροατίας, έχει πραγματοποιήσει αρκετές συμμετοχές. Μάλιστα, έχει συμμετάσχει στους Μεσογειακούς Αγώνρες του 2001 καθώς επίσης και το Παγκόσμιο Πρωτάθλημα Υγρού Στίβου του 2005.

O KoΜάντινα αγωνιζόταν στη θέση του αμυντικού.
Ευτυχία Καραγιάννη

Η Ευτυχία Καραγιάννη (γεννημένη στις 10 Οκτωβρίου 1973) είναι Ελληνίδα πρώην διεθνής αθλήτρια της υδατοσφαίρισης. Με την Εθνική ομάδα υδατοσφαίρισης Ελλάδας γυναικών, έχει πραγματοποιήσει αρκετές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 2004 που διεξήχθησαν στην Αθήνα καθώς επίσης και στο Παγκόσμιο πρωτάθλημα υδατοσφαίρισης του 2005. Στους Ολυμπιακούς Αγώνες της Αθήνας, η Ελλάδα κατέκτησε τη δεύτερη θέση, ενώ στο παγκόσμιο πρωτάθλημα του 2005, η χώρα κατέκτησε την πρώτη θέση.

Μάλιστα, στο παγκόσμιο πρωτάθλημα του 2005, η Ευτυχία Καραγιάννη κατάφερε να σκοράρει 19 γκολ.
Ξενοφών Μουδάτσιος

Ο Ξενοφών Μουδάτσιος (γεννημένος στις 28 Μαρτίου του 1960) είναι Ελληνας πρώην διεθνής αθλητής της υδατοσφαίρισης. Με την Εθνική ομάδα υδατοσφαίρισης Ελλάδας, έχει πραγματοποιήσει αρκετές συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 1984 που διεξήχθησαν στο Λος Άντζελες, στους οποίους η Εθνική Ελλάδος κατέκτησε την όγδοη θέση.
Νίκος Βενετόπουλος

Ο Νίκος Βενετόπουλος (γεννημένος στις 12 Απριλίου του 1969 στη Θεσσαλονίκη) είναι Έλληνας παλαίμαχος διεθνής αθλητής της υδατοσφαίρισης και νην προπονητής που ξεκίνησε την καριέρα του στον ΓΣ Ηρακλή Θεσσαλονίκης.Στη συνέχεια αγωνίστηκε στον Ολυμπιακό ΣΦΠ με τον οποίο κατέκτησε 4 πρωταθλήματα και 3 κύπελλα Ελλάδος.Με τον Ολυμπιακό Πειραιώς αναδείχθηκε 3 συνεχόμενες χρονιές πρώτος σκόρερ πρωταθλημάτων,το 1991,το 1992 και το 1993 με 99,102 και 75 γκολ αντίστοιχα.Με την Εθνική ομάδα υδατοσφαίρισης της Ελλάδας, έχει πραγματοποιήσει 245 συμμετοχές. Μάλιστα, έχει συμμετάσχει με το εθνόσημο στους θερινούς Ολυμπιακούς Αγώνες του 1988 στη Σεούλ και του 1992 στη Βαρκελώνη.

O Bενετόπουλος αγωνιζόταν στη θέση του φουνταριστού με το νούμερο 7.
Μπλάνκα Χιλ

Η Μπλάνκα Χιλ Σόρλι (γεννημένη στις 19 Σεπτεμβρίου του 1983) είναι Ισπανίδα διεθνής αθλήτρια της υδατοσφαίρισης. Με την Ισπανική Εθνική ομάδα υδατοσφαίρισης γυναικών, έχει πραγματοποιήσει αρκετές συμμετοχές. Μάλιστα, έχει συμμετάσχει στο Ευρωπαϊκό πρωτάθλημα υδατοσφαίρισης του 2008, όπου η εθνική Ισπανίας κατέκτησε τη δεύτερη θέση και το αργυρό μετάλλιο.

Σε συλλογικό επίπεδο, η Μπλάνκα Χιλ έχει αγωνιστεί στα πρωταθλήματα της Ισπανίας, της Ιταλίας και της Ελλάδας.
Σεβαστοκράτωρ

Σεβαστοκράτωρ ήταν ανώτερος τίτλος της αυλής της ύστερης Βυζαντινής Αυτοκρατορίας. Χρησιμοποιήθηκε επίσης και από άλλους ηγεμόνες, τα κράτη των οποίων συνόρευαν με την Αυτοκρατορία ή ήταν εντός της σφαίρας επιρροής της (Βουλγαρική και Σερβική Αυτοκρατορία). Η λέξη προέρχεται από σύνθεση των λέξεων σεβαστός (αντίστοιχο του λατινικού "Augustus", Αύγουστος) και αυτοκράτωρ. Η σύζυγος ενός σεβαστοκράτορα ονομαζόταν "σεβαστοκρατόρισσα".
Πατρίθια ντελ Σότο

Η Πατρίθια ντελ Σότο Τραβέρ (ισπανικά: "Patricia del Soto Traver", γεννημένη στις 16 Δεκεμβρίου του 1980) είναι Ισπανίδα διεθνής αθλήτρια της υδατοσφαίρισης. Με την Ισπανική Εθνική ομάδα υδατοσφαίρισης γυναικών, έχει πραγματοποιήσει αρκετές συμμετοχές. Μάλιστα, έχει συμμετάσχει στο Ευρωπαϊκό πρωτάθλημα υδατοσφαίρισης του 2008, όπου η εθνική Ισπανίας κατέκτησε τη δεύτερη θέση και το αργυρό μετάλλιο.

Η ντελ Σότο αγωνίζεται ως τερματοφύλακας.
Τάμας Ντάλα

Ο Τάμας Ντάλα (γεννημένος στις 5 Ιουνίου 1968) είναι Ούγγρος παλαίμαχος διεθνής αθλητής της υδατοσφαίρισης. Με την Εθνική ομάδα υδατοσφαίρισης της Ουγγαρίας, έχει πραγματοποιήσει αρκετές συμμετοχές. Μάλιστα, έχει συμμετάσχει στους Θερινούς Ολυμπιακούς Αγώνες του 1996 (Ατλάντα), στους οποίους η εθνική Ουγγαρίας κατέκτησε τη δεύτερη θέση.

Ο Ντάλα αγωνιζόταν στη θέση του φουνταριστού.
Άννα Κομνηνή Αγγελίνα

Η Άννα Κομνηνή Αγγελίνα (1176 – 1212) ήταν αυτοκράτειρα της Νίκαιας. Ήταν κόρη του Αλεξίου Γ΄ Αγγέλου Αυτοκράτορα των Ρωμαίων και της Ευφροσύνης Καματηράς.
Μαργκαρίτ Πίντλινγκ

Η Λαίδη Μαργκαρίτ Πίντλινγκ (Dame "Marguerite Pindling", γενν. στις 26 Ιουνίου 1932), πατρικό: Marguerite McKenzie, ήταν η Γενική Κυβερνήτρια των νήσων Μπαχάμες από τις 8 Ιουλίου 2014 ως τις 28 Ιουνίου 2019. Η ανακοίνωση για το διορισμό της έγινε τον Ιούνιο του 2014 και διαδέχθηκε τον Άρθουρ Φουλκς, ο οποίος αποχώρησε από την υπηρεσία τον Ιούλιο.

Σύζυγός της υπήρξε ο Λίντεν Πίντλινγκ, ο οποίος διετέλεσε πρωθυπουργός από το 1969 ως το 1992.
Μπινγκ Κρόσμπι

Ο Μπινγκ Κρόσμπι ("Harry Lillis "Bing" Crosby, Jr", 2 Μαΐου 1903 - 14 Οκτωβρίου 1977) ήταν Αμερικανός ηθοποιός και τραγουδιστής . Ήταν βραβευμένος με Όσκαρ Α' Ανδρικού Ρόλου για τη συμμετοχή της στην ταινία του 1944 "Ο Δρόμος της Αγάπης (Going My Way)".

Ο Μπινγκ Κρόσμπι έχει πουλήσει πάνω απο 1 δισεκατομμύρια δίσκους παγκοσμίως μέχρι σήμερα, πράγμα που τον κάνει τον τραγουδιστή με τις περισσότερες πωλήσεις στην ιστορία. Το τραγούδι του Μπινγκ Κρόσμπι με τις καλύτερες πωλήσεις ήταν τα Λευκά Χριστούγεννα, με περισσότερα απο 50.000.000 αντίτυπα αντίτυπα παγκοσμίως.

Ο Κρόσμπι ήταν τόσο δημοφιλής γύρω στα μέσα του 20ου αιώνα στον κόσμο, σύμφωνα με μια έρευνα που διεξήχθη στη συνέχεια, αποκάλυψε ότι ο Κρόσμπι ήταν πιο διάσημος και σεβαστός από τον Πάπα Πίους ΧΙΙ την εποχή εκείνη.

Η επιτυχία του στο γράφημά του παραμένει εντυπωσιακή: 396 ατομικές κάρτες, συμπεριλαμβανομένων των 41 αριθ. 1 επισκέψεων. Αν μετρήσετε πολλές φορές τα "Λευκά Χριστούγεννα", θα έφερνε αυτόν τον αριθμό έως και 43, Οι Beatles και Elvis Presley συνδυάζονται.

Ο Κρόσμπι είχε χωριστά ξεχωριστά διαγράμματα κάθε χρόνο μεταξύ του 1931 και του 1954, καθώς και 24 ξεχωριστά δημοφιλή singles μόνο το 1939.

Ο Κρόσμπι κατέγραψε πάνω από 2.000 εμπορικές εγγραφές και περίπου 4.000 ραδιοφωνικές εκπομπές, καθώς και έναν εκτεταμένο κατάλογο εμφανίσεων στην ταινία και την τηλεόραση, είναι ο πιο καταγραμμένος καλλιτέχνης στην ιστορία.

Ο Μπινγκ Κρόσμπι σημείωσε 41 αρ. 1 ρεκόρ στους μουσικούς χάρτες (43 συμπεριλαμβανομένου του δεύτερου και τρίτου τίτλου των "White Christmas"), περισσότερο από τους The Beatles με (24) και τον Elvis Presley με (18) ρεκόρ.

Οι ηχογραφήσεις του έφτασαν στα διαγράμματα 396 φορές, περισσότερο από ό, τι ο Frank Sinatra (209) και ο Elvis Presley (149) σε συνδυασμό.

Ο Κρόσμπι ήταν η φωνή 13 τραγουδιών που ορίστηκαν στο Oscar, τέσσερα από τα οποία κέρδισαν το Βραβείο Οσκαρ για το Καλύτερο Τραγούδι: "Sweet Leilani" (Waikiki Wedding, 1937), "White Christmas" (Holiday Inn, 1942) σε ένα αστέρι "(" Going My Way "), και" Στο δροσερό, δροσερό, δροσερό βράδυ "(Here Comes the Groom, 1951).

Ο Μπινγκ Κρόσμπι έχει απονεμηθεί τρία αστέρια στο Hollywood Walk of Fame: ένα για ηχογραφήσεις, ένα για ραδιόφωνο και ένα για ταινίες.

Ο Μπινγκ Κρόσμπι είναι ο πιο εγγεγραμμένος καλλιτέχνης στην ιστορία με σχεδόν 400 πωλούμενα ξεχωριστά χτυπήματα στον κόσμο, ένα επίτευγμα που κανείς, όπως ο Frank Sinatra, ο Elvis Presley, ο The Beatles και ο Michael Jackson δεν έχουν πλησιάσει ποτέ.

Ο Μπινγκ Κρόσμπι αποτελούσε κινηματογραφικό δίδυμο με τον Μπομπ Χόουπ, με τον οποίο γύρισε 17 ταινίες και με τον οποίο ήταν δεμένος με μακροχρόνια φιλία. Οι σημαντικότερες ταινίες στις οποίες συμμετείχε ήταν οι: "Ο Δρόμος της Αγάπης (Going My Way, 1944)", "Οι καμπάνες της Αγίας Μαρίας (The Bells of St. Mary's, 1945)", "Το Βαλς του Αυτοκράτορα (The Emperor's Waltz, 1948)", "Παντρεύουν τον Πατέρα μου (Here Comes the Groom, 1952)", "Το Όγδοο Θαύμα (The Greatest Show on Earth, 1952)", "Λευκά Χριστούγεννα (White Christmas, 1954)", "Η χωριατοπούλα (The Country Girl, 1954)" και "Υψηλή Κοινωνία (High Society, 1956)".
Μαρία Λασκαρίνα

Η Μαρία Λασκαρίνα (περίπου 1206 – 16 Ιουλίου ή 24 Ιουνίου 1270) ήταν κόρη του αυτοκράτορα της Νίκαιας Θεόδωρου Α΄ Λάσκαρη και της πρώτης του συζύγου, Άννας Κομνηνής Αγγελίνας.
Μικολάιβ

Το Μικολάιβ (ουκρανικά: Миколаїв) ή Νικολάεβ (ρωσσικά: Николаев) είναι πόλη στη νότια Ουκρανία κοντά στη Μαύρη Θάλασσα στις όχθες του ποταμού Ίνγκουλ (στην αρχαιότητα Παντικάπης). Αποτελεί αξιόλογο λιμάνι και πρωτεύουσα της ομώνυμης περιφέρειας και έχει πληθυσμό 439.915 κατοίκους .
ΠΦΚ Σούμεν 2010

Η ΠΦΚ Σούμεν 2010 είναι μια βουλγαρική, ποδοσφαιρική ομάδα από την πόλη Σούμεν. Η ομάδα ιδρύθηκε το 1929. Αγωνίζεται στο Panayot Volov Stadium, χωρητικότητας 24390 θεατών. Χρώματα της ομάδας είναι το κίτρινο και το μπλε. Ψηλότερη θέση που τερμάτισε στο Πρωτάθλημα ποδοσφαίρου Βουλγαρίας ήταν η 4η.
Ελένη Δούκαινα Αγγελίνα

Η Ελένη Δούκαινα Αγγελίνα ("σερβικά : Јелена Доукаина Анђелина"), ήταν πριγκίπισσα της Θεσσαλίας και πριγκίπισσα της Σερβίας ως σύζυγος του Στεφάνου-Ούρου Δ΄ "Μιλούτιν".
Στέφανος Ντραγκούτιν

Ο Στέφανος Ντραγκούτιν, (σερβικά: "Стефан Драгутин", 1251 - 12 Μαρτίου 1316) ήταν βασιλιάς της Σερβίας από το 1276 έως το 1282 και βασιλιάς της Σίρμιας από το 1284 έως το 1316.
Στέφανος Βλάντισλαβ Β΄

Ο Στέφανος Βλάντισλαβ Β΄ (σερβικά: "Стефан Владислав II", 1280 - 1326) ήταν Σέρβος βασιλιάς του Βασιλείου της Σίρμιας την περίοδο 1316 - 1325, γιος του βασιλιά Ντραγκούτιν και της πριγκίπισσας της Ουγγαρίας Αικατερίνης.

Το 1292 ο Βλάντισλαβ κληρονόμησε από το Ουγγρικό βασίλειο την Σλαβονία. Μετά το θάνατο του πατέρα του το 1316 τον διαδέχτηκε στον θρόνο της Σίρμιας. Σύμφωνα με την συμφωνία το υ 1282 ανάμεσα στον πατέρα του και τον θείο του Μιλούτιν, ο Βλάντισλαβ υποτίθεται ότι μετά το θάνατο του θείου του θα τον διαδεχόταν στο σερβικό θρόνο.

Μετά το θάνατο του βασιλιά Μιλούτιν το 1321 δεν τηρήθηκε η συμφωνία και στον θρόνο ανέβηκε ο Στέφανος Ούρος Γ΄. Ο Βλάντισλαβ με τη βοήθεια των Ούγγρων και του βόσνιου Μπάνου Σούμπιτς βασίλεψε τη χώρα του πατέρα του, αλλά νικήθηκε από τον Στέφανο Ούρο στην περιοχή των ορυχείων. Το 1324 διέφυγε και βρήκε καταφύγιο στην Ουγγαρία όπου και πέθανε μετά το 1326.
Στέφανος Ούρος Β΄ Μιλούτιν

Ο Μιλούτιν σε τοιχογραφία της [[μονή Στουντένιτσα|μονής Στουντένιτσα]].
Ο Στέφανος Ούρος Β΄ Μιλούτιν ("Стефан Урош II Милутин", 1253 - 29 Οκτωβρίου 1321) ήταν βασιλιάς της Σερβίας μεταξύ 1282-1321, μέλος της δυναστείας Νεμάνια. Ήταν ένας από τους πιο ισχυρούς ηγεμόνες της Σερβίας κατά τον Μεσαίωνα. Ανακηρύχθηκε άγιος από την Ορθόδοξη Εκκλησία και εορτάζεται στις 30 Οκτωβρίου.
Έλενα των Ανζού

Η Έλενα των Ανζού ("Hélène d'Anjou", 1237 - 8 Φεβρουαρίου 1314) ήταν η σύζυγος του Σέρβου βασιλιά Στέφανος Ούρος Α΄ και βασίλισσα της Σερβίας.

Η καταγωγή της δεν έχει αποδειχθεί σαφώς, αλλά είναι γνωστό ότι σχετίζεται με τον Κάρολο βασιλιά της Νάπολης και της Σικελίας , ο οποίος, σε επιστολή του 1273 ονομάζεται ξάδελφος.

Σύμφωνα με την πρώτη εκδοχή και την βιογραφία του Αρχιεπισκόπου Ντανίλο αναφέρει ότι «ήταν από γαλλική οικογένεια» και «η οικογένεια είχε βασιλικό ή αυτοκρατορικό αίμα».

Η δεύτερη εκδοχή και σύμφωνα με το το "Europäische Stammtafeln" αναφέρει ότι το επώνυμο Ανζού δεν έχει σχέση με την οικογένεια των Ανζού αλλά είναι το αποτέλεσμα παρερμηνείας του ονόματος "Αγγελίνα", το οποίο έφερε τη βυζαντινή κυβερνώσα οικογένεια των Αγγέλων. Ο Άγγλος ιστορικός Γκόρντον Μακντάνιελ διαπίστωσε ότι ήταν εγγονή της αδελφής του Βαλδουίνου Β΄, ο Λατίνος αυτοκράτορας της Κωνσταντινούπολης. Σύμφωνα με αυτή τη θεωρία, η Ελένη του Ανζού (1236 - 1314), της οποίας το πραγματικό όνομα ήταν "Ελένη Αγγελίνα" ήταν κόρη ενός Ούγγρου αριστοκράτη Ιωάννη Άγγελου (Angelo János), δούκας της Σύρμιας, και της Μαλτίδης ντε Βιαντέν, δούκισσα της Ποζέγκα και της Κοβίνα. Ο πατέρας της Ελένης ο Ιωάννης Άγγελος, ήταν ο γιος του Βυζαντινού αυτοκράτορα Ισαακίου Αγγέλου και Μαργαρίτας της Ουγγαρίας , η οποία ήταν κόρη του βασιλιά Μπέλα Γ΄ και της Αγκνές της Σαντιγιόν.

Η Έλενα έγινε μοναχή στην εκκλησία του Αγίου Νικολάου στη Σκόδρα με το όνομα Ελισαβέτα. Elle fonde notamment une école pour filles de familles pauvres και πέθανε 8 Φεβρουάριου 1314. Ίδρυσε το πρώτο σχολείο για άπορα κορίτσια στη σύγχρονη Σερβία. Οργάνωσε την αντιγραφή βιβλίων και δημιούργησε βιβλιοθήκη. Ίδρυσε την μονή Γκράντατς όπου κι έπειτα τάφηκε εκεί. Η παράδοση λέει ότι μετά από τρία χρόνια από το θάνατό της την είδε σε όνειρο του ένας μοναχός, και όταν άνοιξαν τον τάφο της βρέθηκε το σώμα διατηρημένο. Έπειτα από αυτό ανακηρύχθηκε αγία κι εορτάζεται στις 30 Οκτωβρίου ή 12 Νοέμβριος, σύμφωνα με το νέο ημερολόγιο.

Η Έλενα παντρεύτηκε με τον Ούρος περίπου το 1245 κι είχε τουλάχιστον τέσσερα παιδιά:
* Στέφανος Ντραγκούτιν, βασιλιάς της Σερβίας 1276-1282.
* Μιλούτιν (1253-1321), βασιλιάς της Σερβίας 1282-1321.
* Στέφανος.
* Μπρνιάτσα, Παντρεύτηκε τον ξάδερφο της πρίγκιπα Τζόρτζε Ζουπάνο.
Άγιος Συμεών Μυτιλήνης

thumb|Εκκλησία του Αγίου Συμεών Μυτιλήνης

O Άγιος Συμεών Μυτιλήνης είναι εκκλησία στο νησί της Λέσβου στην πόλη της Μυτιλήνης, κοντά στην παλιά αγορά. Στο παλιό κώδικα Μητροπόλεως Μυτιλήνης με τη σελίδα 30α και 38β που ξεκινά με 1700 η εκκλησία αναφέρεται, η εκκλησία μπορεί να χτίστηκε γύρω στο 1700. Η νέα εκκλησία κτίστηκε γύρω στην εποχή του 1885-1891 για να αντικαταστήσει παλιά εκκλησία που ήταν μικρότερη και ετοιμόρροπη λόγω των καταστρεπτικών σεισμών του 1867. Υπάρχουν δείγματα αρχιτεκτονικών μελών σύμφωνα με τα οποία υπήρχε ειδωλολατρικός ναός μεγάλων διαστάσεων. Τρεις άγιοι τιμώνται στον ενοριακό ναό: ο Συμεών ο Στυλίτης από τη Συρία, ο Συμεών ο Στυλίτης ο Λέσβιος και ο Συμεών ο Θεοδόχος.
Σιδηροδρομικός Σταθμός Αλεξάνδρειας

Ο Σιδηροδρομικός Σταθμός Αλεξάνδρειας είναι ο σιδηροδρομικός σταθμός στην Αλεξάνδρεια Ημαθίας. Βρίσκεται σε κατοικημένη περιοχή, κοντά στο κέντρο της πόλης. Ο σταθμός άνοιξε το 1894 επί Τουρκοκρατίας, στη γραμμή Θεσσαλονίκης-Μοναστηρίου. Εξυπηρετείται από τον Προαστιακό σιδηρόδρομο για την Θεσσαλονίκη και την Έδεσσα.

Κατά τη διάρκεια του Α΄ Βαλκανικού Πολέμου, ο σταθμός χρησιμοποιούνταν ως κέντρο επιχειρήσεων του ελληνικού στρατού, μιας και διέθετε τηλεγραφείο.
BBC Newcastle

250px|right|thumb|Το "Ροζ Παλάτι" - τα στούντιο του σταθμού

Το BBC Newcastle (πρώην BBC Radio Newcastle) είναι ραδιοφωνικός σταθμός της υπηρεσίας BBC Local Radio, o οποίος ξεκίνησε να εκπέμπει στις 2 Ιανουαρίου του 1971 και εξυπηρετεί τις κομητείες Νόρθαμπερλαντ, Τάιν εντ Γουέρ και το βόρειο Ντάρχαμ. Τα στούντιο του σταθμού βρίσκονται στο Νιούκασλ, στο λεγόμενο "Ροζ Παλάτι" .

Ο σταθμός εκπέμπει στους 95.4, στους 96.0, στους 103.7 και στους 104.4 στα FM και στους 1458 στα AM. Επίσης, ο σταθμός εκπέμπει μέσω ψηφιακού ραδιοφώνου και μέσω διαδικτύου.
Σιδηροδρομικός Σταθμός Δράμας

Ο Σιδηροδρομικός Σταθμός Δράμας είναι σιδηροδρομικός σταθμός στη Δράμα. Βρίσκεται μέσα στην πόλη. Ο σταθμός άνοιξε το 1895 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Ευφροσύνη Δούκαινα Καματηρά

Η Ευφροσύνη Δούκαινα Καματηρά ή Καματερίνα (περί το 1155 - 1211) ήταν σύζυγος του Βυζαντινού Αυτοκράτορα Αλεξίου Γ´ Αγγέλου.
Ντομίνγκος Σιμόες Περέιρα

O Ντομίνγκος Σιμόες Περέιρα (Domingos Simões Pereira, 20 Οκτωβρίου 1963-) είναι πολιτικός της Γουινέα-Μπισσάου, που διετέλεσε πρωθυπουργός από το 2014 ως το 2015. Το 2008 έγινε πρόεδρος του PAIGC, του ιστορικού Κόμματος Ανεξαρτησίας της Γουινέας-Μπισσάου. Υπήρξε εκτελεστικός γραμματέας της CPLP μεταξύ 2008 και 2012. Είναι πτυχιούχος στην Εφαρμοσμένη Μηχανική και στις Αστικές και Πολιτικές Επιστήμες.
Σιδηροδρομικός Σταθμός Κομοτηνής

Ο Σιδηροδρομικός Σταθμός Κομοτηνής είναι σιδηροδρομικός σταθμός στην Κομοτηνή. Βρίσκεται έξω από την πρωτεύουσα του νομού Ροδόπης. Ο σταθμός άρχισε τη λειτουργία του το 1900 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Person of Interest

To Person of Interest είναι αμερικανική δραματική τηλεοπτική σειρά που μεταδιδόταν από το CBS. Βασίζεται σε σενάριο του Τζόναθαν Νόλαν. 

Η σειρά περιστρέφεται γύρω από έναν υπερυπολογιστή, με τεχνητή νοημοσύνη, ο οποίος τροφοδοτείται από τα δεδομένα παρακολούθησης από όλον τον κόσμο και με βάση κάποιους αλγόριθμους, μπορεί να εξαγάγει συμπεράσματα για μελλοντικές βίαιες πράξεις. Η μηχανή είναι κατασκευασμένη από ένα μυστηριώδη μηχανικό λογισμικού (Μάικλ Έμερσον) ο οποίος χρησιμοποιεί ένα πρώην στέλεχος της CIA (Τζιμ Καβίζελ) με σκοπό να προλαμβάνει βίαια εγκλήματα στη Νέα Υόρκη.
Μιχάι Τσίκζεντμιχαϊ

Ο Μιχάι Τσίκζεντμιχαϊ είναι καθηγητής ψυχολογίας στις ΗΠΑ, πρώην πρόεδρος του Τμήματος Ψυχολογίας στο Πανεπιστήμιο του Σικάγου και εισηγητής της θεωρίας της «Ροής».
Χέρμπερτ Ντάφας

Ο Σερ Χέρμπερτ Ντάφας (Sir Herbert George Holwell Duffus , 30 Αυγούστου 1908 – 22 Οκτωβρίου 2002) ήταν Τζαμαϊκανός νομικός και αξιωματούχος. Υπηρέτησε προσωρινά ως Γενικός Κυβερνήτης της Τζαμάικα το 1973.
Κλίφορντ Κάμπελ

Ο Σερ Κλίφορντ Κάμπελ (Sir Clifford Clarence Campbell, 28 Ιουνίου 1892 – Σεπτέμβριος 1991) υπήρξε Τζαμαϊκανός αξιωματούχος. Ήταν ο πρώτος Γενικός Κυβερνήτης της Τζαμάικα με καταγωγή από τη χώρα αυτή και υπηρέτησε στο αξίωμα από το 1962 ως το 1973. Τιμήθηκε με τον τίτλο του Ιππότη.
Φλόραϊζελ Γκλάσποουλ

Ο Σερ Φλόραϊζελ Γκλάσποουλ (Sir Florizel Augustus Glasspole, 25 Σεπτεμβρίου 1909 – 25 Νοεμβρίου 2000) ήταν Τζαμαϊκανός πολιτικός, ο οποίος υπηρέτησε ως υπουργός και στη συνέχεια ως ο 3ος Γενικός Κυβερνήτης της Τζαμάικα από το 1973 ως το 1991. Ήταν ο πρώτος μαύρος στο αξίωμα του Γενικού Κυβερνήτη της Τζαμάικα.
Λίθοι του Γιέλινγκ

Οι Λίθοι του Γιέλινγκ είναι σκαλιστοί Ρουνικοί λίθοι του 10ου αιώνα, που βρέθηκαν στην πόλη της Γιέλινγκ της Δανίας.

Το έτος 965 ο βασιλιάς των Βίκινγκ Δανός Χάραλντ ο Κυανόδους (=γαλαζοδόντης) αποχαιρετά το Βορειοευρωπαϊκό πάνθεο και ασπάζεται τον Χριστιανισμό. Χαράζει το μήνυμα αυτό πάνω σε μια τεράστια ρουνική πέτρα, στην πόλη Γιέλινγκ ("Jelling"), δίπλα στη ρουνική πέτρα που έστησε λίγα χρόνια νωρίτερα ο πατέρας του, βασιλιάς Γκορμ ο Πρεσβύτερος. Πάνω στη ρουνική πέτρα ο Χάραλντ καταγράφει σε ρουνική γραφή πως κατέκτησε τη Δανία και τη Νορβηγία και έφερε τον Χριστιανισμό στους Δανούς. Η επιγραφή λέει: «"Ο Βασιλιάς Χάραλντ διέταξε να γίνει αυτό το μνημείο, σε ανάμνηση του Γκορμ, του πατέρα του, και σε ανάμνηση της Θύρα, της μητέρας του. Αυτός ο Χάραλντ που κατέκτησε όλη τη Δανία και Νορβηγία και έκανε τους Δανούς Χριστιανούς"». Αυτή η ρουνική πέτρα θεωρείται ως το «πιστοποιητικό βαπτίσεως» της Δανίας και η μορφή του Χριστού που είναι χαραγμένη στην πέτρα φιγουράρει σε όλα τα Δανικά διαβατήρια.

Η λίγο μικρότερη πέτρα του Γκορμ του Πρεσβύτερου, σε ανάμνηση της βασίλισσάς του, Θύρα, φέρει την επιγραφή: «"Ο βασιλιάς Γκορμ έκανε το μνημείο αυτό σε ανάμνηση της Θύρα, της συζύγου του, κόσμημα της Δανίας"». Αυτή είναι η παλαιότερη σωζόμενη αναφορά στο όνομα «Δανία», και επομένως αυτή η ρουνική πέτρα χαρακτηρίζεται σαν το «πιστοποιητικό ονόματος» της Δανίας.

Στη διάρκεια της βασιλείας του, ο βασιλιάς Χάραλντ ο Κυανόδους δημιούργησε στο μέρος αυτό δύο λόφους ταφής (τύμβους) και έκτισε και μια εκκλησία. 

Σήμερα, τα μεγαλειώδη μνημεία των Βίκινγκ που έστησε ο Χάραλντ βρίσκονται στην πόλη Γιέλινγκ. Ο επισκέπτης μπορεί να απολαύσει τη θέα της περιοχής από την κορφή των κυκλικών λόφων ταφής, που έχουν ύψος 10 μέτρα και διάμετρο 70. Ο βόρειος περιέχει ένα ξύλινο τάφο, που πιθανό να έκτισε ο Χάραλντ για τον πατέρα του, που όμως αργότερα μεταφέρθηκε και ετάφη μέσα στην εκκλησία. Η σημερινή εκκλησία του Γιέλινγκ είναι Ρωμανικού ρυθμού, που χτίστηκε γύρω στο 1100 μ.Χ. στην ίδια θέση της αρχικής εκκλησίας του Χάραλντ του 10ου αιώνα.

Από την κορυφή των λόφων βλέπει κανείς εκατοντάδες σύγχρονους τσιμεντένιους στύλους, που τριγυρίζουν την περιοχή, σημειώνοντας προσεγγιστικά τη θέση του αρχαίου ξύλινου τείχους της πόλης. Περπατώντας κατά μήκος του μονοπατιού βλέπει κανείς και τις θέσεις των λεγόμενων «σπιτιών Τρέλεμποργκ». Σήμερα οι δύο μνημειακές ρουνικές πέτρες βρίσκονται μέσα σε προστατευτικές καλλιτεχνικές κατασκευές από ορείχαλκο και γυαλί.

Τα μνημεία του Γιέλινγκ θεωρούνται ως τα καλύτερα Ευρωπαϊκά μνημεία της εποχής των Βίκινγκ και προστατεύονται ως μνημεία Παγκόσμιας Κληρονομιάς της UNESCO.

Κάθε χρόνο, τον Ιούλιο, δημιουργείται ένα «παζάρι Βίκινγκ» δίπλα στα μνημεία, για να γνωρίσουν οι επισκέπτες και να ανακαλύψουν μέσα τους τους Βίκινγκ. Το καλοκαίρι του 2015 είναι προγραμματισμένο να ανοίξει στο Γιέλινγκ ένα νέο μουσείο και πολιτισμικό κέντρο με διαδραστικά εκθέματα για να ερευνά ο επισκέπτης την εκπληκτική ιστορία των μνημείων.
Μαρία Παλαιολογίνα της Σερβίας

Η Μαρία Παλαιολογίνα της Σερβίας (απεβ. 7 Απριλίου 1355) ήταν βασίλισσα της Σερβίας, σύζυγος του Στέφανου Ούρος Γ΄ της Σερβίας (1324-1331).
Έντουαρντ Ζάκα

O Έντουαρντ Ζάκα (Edward Zacca, 26 Ιουλίου 1931 - 11 Νοεμβρίου 2019) ήταν δικαστής από την Τζαμάικα, ο οποίος υπηρέτησε ως προσωρινός Γενικός Κυβερνήτης το 1991. Έγινε μέλος του Ανακτοβουλίου του Ηνωμένου Βασίλειου το 1992.
Από το 1985 ως το 1996 υπηρέτησε ως ανώτατος δικαστής. Ήταν παντρεμένος με τη Χόουπ Μάργκαρετ και έχουν 3 παιδιά.
Θεοδώρα Κομνηνή Δούκαινα

Η Θεοδώρα Κομνηνή Δούκαινα ήταν βυζαντινή πριγκίπισσα και βασίλισσα της Σερβίας ως σύζυγος του Στεφάνου Ράντοσλαβ.

Ήταν κόρη του Μιχαήλ Α΄ Κομνηνού Δούκα Αγγέλου δεσπότη της Ηπείρου και άγνωστης μητέρας. Σαν βασίλισσα αναφέρεται από τους Σέρβους "νέα Δαλιδά" επειδή επηρέαζε τον Ράντοσλαβ.

Με τον Ράντοσλαβ δεν απέκτησαν παιδιά. Λίγα είναι γνωστά για την ζωή της και έως το 1219 που ο Ράντοσλαβ ξαναπαντρεύτηκε, είναι άγνωστο εάν χώρισαν ή πέθανε.
Χάουαρντ Κουκ

O Σερ Χάουαρντ Κουκ ("Sir Howard Felix Hanlan Cooke", 13 Νοεμβρίου 1915 – 11 Ιουλίου 2014) ήταν Γενικός Κυβερνήτης της Τζαμάικα από το 1991 ως το 2006.
Άννα Νέδα της Σερβίας

Η Άννα Νέδα της Σερβίας, σερβικά και βουλγαρικά: Ана Неда (άκμασε 1323-1324) από τον Οίκο των Νεμάνια ήταν πριγκίπισσα της Σερβίας και με τον γάμο της έγινε τσαρίνα της Βουλγαρίας, ως σύζυγος του Μιχαήλ Σισμάν δεσπότη της Βιντίν, ο οποίος μετά εξελέγη τσάρος της Βουλγαρίας το 1323. Το 1324 η Άννα Νέδα χώρισε με τον σύζυγό της.
Αθανάσιος Καραγκάνης

Ο Αθανάσιος Καραγκάνης (2 Νοεμβρίου 1896 - 17 Νοεμβρίου 1988) ήταν Έλληνας εκπαιδευτικός και πολιτικός. Διετέλεσε Δήμαρχος Πολυγύρου από το 1951 ως το 1967. Υπήρξε συνιδρυτής της Ιστορικής και Λαογραφικής Εταιρείας Χαλκιδικής.